cyanic-selkie/wikianc huggingface dataset:
Vinçà
Vinçà (en francés Vinça) ye una comuna catalana situata en o departamento francés de Pireneus Orientals, o districto de Prada, o cantón d'el Canigó y a rechión d'Occitania.
A suya población ye de 1856 habitants, en una superficie de 7,74 km².
Horários do Funchal
Horários do Funchal (HF) ye una interpresa d'autobuses ta o transporte urbán, que opera en a ciudat de Funchal. Transporta quasi 31 millons de pasachers por anyo.
Tabierna
thumb|300px|Tabiernas en [[La Madalena (Zaragoza)|La Madalena]] thumb|300px|Interior d'una tabierna medieval Una tabierna ye un establimiento d'hostelería d'antiga tradición, que sirve birolla y bebida de forma opcional. S'emplega tamién como sinonimo de bar y como uso alterno pa mesón. En o sieglo XXI ya no ye siempre asociau a o tipismo d'a ciudad, puesto u rechión en a que se troba, por efecto d'a creyación de cadenas de marcas u firmas de restauración.
Etimolochía
O termín «taberna» viene d'o latín (con plural «tabernae»), y designaba un tipo de local comercial ubierto a la carrera d'as ciudaz de l'antiga Roma. Gosaba trobar-se en os baixos d'un edificio («insula»), y disponer d'un solo espacio abovedau. A suya funcionalidat variaba seguntes o tipo d'actividat comercial a la que s'adedicase. Asinas, en un «thermopolium», se daban birollas calients, mientras en un «pistrinum» se vendeba pan, y en as «fulonica» teixius, etc.
Orichen historico
Como establimientos publicos, se decumentan locals parellanos ya en l'anyo 1700 a. C. S'han trobau prebas d'a existencia d'un minchador publico en Echipto en l'anyo 512 a. C.
Puet considerar-se o suyo precedent dreito más antigo a taberna romana («thermopolium» u taberna vinaria), debiu a que se serviba en ellas vin calient. «Habemus pullum, piscem, pernam, panem» (Tenemos pollo, peix, carne, pan), podeba leyer-se en o menú d'una d'istas tabiernas. En Europa, arredol de l'anyo 1200 se decumentan casas de birolla en Londres, París y atras capitals. O primer restaurant ubierto en París teneba a siguient inscripción en a puerta: «Venite ad me omnes qui stomacho laboratoratis et ego restaurabo vos» (Venitz ta yo toz aquells qualos estomagos clamen anguniaus, que yo los restauraré». En a capital francesa, o “tabernero Boulanger” fundó en 1765 un establimiento a on se serviba cordero a la salsa blanca y un caldo, menú que se fació muit popular. Dimpués, Antonio Beauvilliers, patrón d'a Taverne Anglaise estió o primero en dar a o suyo local o nombre de «restaurant», como con afalagadora narración lo describiba o churista Brillat-Savarin en a suya obra Fisiolochía d'o gusto (1825).
Scopia
Scopia (en macedonyo Скопје, en albanés Shkup), con una población de 506.926 habitants (2006), ye a capital y ciudat más gran de Macedonya d'o Norte. Ye situada en lo norte d'o país a o canto d'o río Vardar. Ye o centro administrativo y cultural d'o país.
Toponimia
Ye mencionata en o "Libro de los Emperadors" como Scopia en o capítol que parla d'a guerra entre Basilio II Bulgaroctonos y Samuel I de Bulgaria.
Curiosidatz
Scopia ye una ciudat achirmanata con Zaragoza, feito en o que influyó a presencia en Macedonya d'o Norte d'un embaixador d'Espanya d'orichen aragonés.
Samir de los Caños
Samir de los Caños ye un municipio d'a provincia de Zamora, en a comunidat autonoma de Castiella y Leyón. A suya población ye de 279 habitants, en una superficie de 36,54 km² y una densidat de población de 5,67 hab/km².
León I de Bizancio
León I, estió emperador de l'Imperio Romano d'Orient dende 457 dica 474. Yera naixito en 401 de Dacia Aureliana y morió o 18 de chinero de 474.
Intervinió en afers de l'Imperio Romano d'Occident ninviano emperadors y contribuindo a la luita contra os vandalos. En l'anyo 468 ninvió a Antemio como emperador d'Occident. Ninvió una flota contra o Reino Vandalo d'Africa en l'anyo 468 que no tenió exito, y bi habió ataques vandalos en o Peloponiso dica un tractau de paz. En l'anyo 474 ninvió a Chulio Nepot pa que sustituís a Glicerio. Estió o primer emperador d'Orient en fer mes uso d'o griego que d'o latín en a lechislación.
Montastruc (Altos Pireneus)
Montastruc ye una comuna occitana en o departamento francés d'Altos Pireneus, districto de Tarba, cantón d'a Val de l'Arròs y d'as Baïsas y rechión d'Occitania. A comuna yera parte de l'antiga provincia de Bigorra.
A suya población ye de 288 habitants(1999) en una superficie de 12,34 km², con una densidat de población de 23,34 hab/km².
Alica
thumb|right|220px|Un alica d'a [[especie Aquila chrysaetos.]] Alica u aliga (d'o latín <AQUILA; tamién aguila y águila) ye o nombre popular que s'emplega ta designar a bellas especies d'aus rapinyaderas diurnas de gran mida, de regular as especies mas grans d'a orden Accipitriformes, anque s'accepta que o termino ye encara cheneralizable ta cualques especies compresas en altras ordens y familias de rapinyaderas que tamién destaquen por a suya mida. Como bellas d'as especies que reciben iste nombre no guardan guaire mas relación filochenetica d'entre ellas que con altras especies de rapinyaderas, que han nombres populars diferents (esparveros, alforochos, etc.), o termino popular «alica» en zoolochía se gosa considerar afiletico y no s'admit que tienga garra valor taxonomica.
As alicas solen ser especies de gran mida, con cualques eixemplos que pasan d'os 2 m d'envergadura d'alas. Son cazaderas, como totas as rapinyaderas diurnas, con gran capabilidat ta envistar as presas de luent. Tienen garras potents con unglas esmoladas que fan clavar en as presas cuan s'abaten sobre ellas, estando prencipal a presión que exercen con o dido pulgar ta clavar-ie a ungla mas gran de totas que ye la de lo dito dido. O pico, especializau en rancar a carne, ye fuerte como corresponde a las rapinyaderas d'a suya mida.
Zoonimia
Os derivaus d'o étime latino «aquila» en aragonés presentan diatopismo multiple.
Alica
Se documenta la denominación ta istes animals como «alicas» (con conservación d'a consonant oclusiva xorda intervocalica a tamas d'a metatesi d'as silabas orichinals d'o latín) en diferents puntos de Sobrarbe (A Espunya, A Buerda, en a val de Vió -Moriello de Sant Pietro -, en Baixo Penyas -A Mula y Toledo d'A Nata -, en Tella y en Puértolas). Tamién se reconoix ista forma por boca de personas dimanadas d'o nuclio d'Escartín, en o Sobrepuerto.
Aliga
Con a denominación d'«aligas» (ixo ye, con metatesi mesmo que en «alicas», pero con sonorización d'a consonant xorda y conservando-ie a entonación plana) s'ha puesto documentar en o Semontano de Balbastro (Berbegal ) y a Cinca Meya (Fonz ), en Ribagorza Baixa (Foradada d'el Toscar, As Corz, Perarruga, Litera, Esdolomada y Torres ) y en Litera (Tamarit y Castillón Roi ). Tamién se reconoix ista forma sonorizadera en a val de Chistau, en o sector nort-oriental de Sobrarbe y convive con «alica» en A Buerda (val d'a Cinca, Sobrarbe central), que mos puede fer pensar si no coexisten as dos formas en buena cosa d'a comarca.
Áliga
Una forma muito mas minoritaria dintro d'o domenio lingüistico de l'idioma aragonés ye «áliga», forma con prenunciación esdruixula, que se puede sospeitar que siga por influencia d'o catalán (en catalán o nombre d'istes animals ye exactament asinas) como consecuencia d'a distribución cheografia tan limitada y concreta que conoix o termino. Se documenta en Benás, Erisué, Saunc, Grist y Castillón de Sos. Toz ellos lugars que se troban en a val de Benás, en l'alta Ribagorza aragonesa, en una zona que fa muga con l'aria de distribución d'o catalán en Aragón.
Aguila
Una forma que no conoix metatesi, y sigue con l'orden silabico d'o latín, anque incorpora una sonorización a las consonants internas. Se documenta asinas en Echo y Ansó (Chacetania), Pandicosa (Alto Galligo) y Rodellar (extrimo noroccidental d'o Semontano de Balbastro). A proximidat d'ista forma diatopica con «águila», a forma que predomina en as luengas iberorromances occidentals (castellano, galaicoportugués y astur-leyonés), en chunto con a disparidat cheografica d'os puestos en os que se i diz, fa pensar-se si no haiga puesto estar a forma predominadera en a metat occidental de l'Alto Aragón en bel altro tiempo, en sucumbindo en a mayoría de lugars debant de l'occidentalismo «águila» (que por a falta de pruebas cal no afirmar que siga un castellanismo lexico).
Águila
Ista ye a forma predominant en a mayoría d'Aragón, esdruixula y coincident con u propia d'o castellano que haiga sostituido a la forma autoctona si ye que nunca i ha existido una en tot ixa parte d'o territorio (os argumentos a favor d'una u l'altra posibilidat contan con pocos eixemplos de lexico documentau), y no sen conoix altras formas en comarcas enteras que encara son ricas en lexico patrimonial aragonés, como son a Plana de Uesca y as Cinco Villas. Isto causa extranyeza pos no ye una situación guaire esperable si se considera que en tot l'aragonés o termino haiga habido d'estar diferent d'a forma castellana, sobretot cuan se mete en comparanza con a elevada vitaliat d'as formas presents en a metat oriental de l'Alto Aragón («alica» y «aliga»), que son conoixidas dica por as cheneracions mas chovens. Puede estar, por a falta de pruebas documentals que se tiene dica l'inte, que calga no descartar a posibilidat que «águila», derivau d'«aquila» predominant en tot lo domenio lingüistico iberorromance occidental, no siga si que una forma tamién patrimonial aragonesa.
Coimbra
Coimbra ye una ciudat y freguesía de Portugal, en a rechión de Centro, districto de Coimbra (en ye a suya capital). D'o suyo municipio en fan parte 31 freguesías.
Ye a seu d'a Universidat de Coimbra, establita en 1290.
Mugas
O suyo termin municipal muga a o norte con Mealhada; a l'este con Penacova, Vila Nova de Poiares y Miranda do Corvo; a o sud con Condeixa-a-Nova; a l'ueste con Montemor-o-Velho; y a o norueste con Cantanhede.
Localidaz achirmanatas
Clara]] (California, Estaus Unius).
Viran
Viran (en francés Vira, catalán Virà) ye una comuna occitana situata en o departamento francés de Pireneus Orientals, o districto de Perpinyán, o cantón de la Vall de l'Aglí y a rechión d'Occitania.
A suya población ye de 33 habitants, en una superficie de 12,96 km².
Luis Buñuel
As suyas cenisas fuoron esparditas en lo mont Tolocha en l'anyo 1996.
Obra
Tot ye permitiu y cosa ye verdat seguntes a obra de Luis Buñuel. Con o film Un chien andalou, iste director aragonés causó sensación en 1929 en París, en a que contó con a colaboración d'o pintor catalán Salvador Dalí. A cinta incluye una d'as escenas mas esgarrifosas d'a historia d'o cine: un fina boira que cubre una luna plena da paso a un uello tallau por una novalla d'afaitar. Buñuel con ista inchenyosa metafora tractaba de destruyir a confianza en a veracidat d'o que o uello veye. Asombró y escandalizó a cinta y contina estando a declaración surrealista por excelencia. A ista le siguió L'âge d'or o 1930, muito mas apostolica, sobre tot en o suyo ataque a la ilesia de Roma.
A Guerra Civil Espanyola le obligó a exiliar-se en Mexico, an se conformó, con subvaloraus melodramas en os cuals o surrealismo ye superau por a crueldat d'a vida mesma. En tornar ta Espanya, Buñuel rodó Las Hurdes, tierra sin pan (1933), un documental sobre a vida rural en una zona aislada d'o país.
Con Viridiana (1961), Buñuel trucó l'atención d'o publico internacional. O film fació furor por os suyos contenius, que se creyeban blasfemos. O suyo estilo se convirtió en o modelo pa la carrera ya agorrenca de Buñuel, que se centró en l'absurdo d'as ceremonias cutianas y os vanos esfuerzos d'a burguesia por mantener a dignidat.
A la fosca y austera Le journal d'une femme de chambre (1964) le siguió Belle de jour (1967), a suya cinta mas retuerta. En ella un analisi freudiano fa conectar o deseyo sexual con o capitalismo. Le charme discret de la bourgeoisie (1972) satiriza a solideza d'as rutinas, as chicotas mentiras y os enganyos habituals en as relacions educadas. Encara que esclate a revolución, os convidaus a la cena prefieren a conversación sofisticada a la inconvenient realidat.
As dos zagueras cintas de Buñuel, Le Fantôme de la liberté (1974) y Ese oscuro objeto del deseo (1977), son talment as mas perversas. A primera exposa a banalidad d'a violencia; a segunda explica a fascinación d'os surrealistas por o fetichismo. A Buñuel se l'ha acusau muitas vegadas d'enganyar, mesmo en a suya autobiografia, pero siempre acaba imposando-se o suyo sentiu de l'humor sobre a suya falta de sinceridat.
Premios
Buñuel recibió en 1978 un Premio Ariel d'Oro de l'Academia Mexicana d'Artes y Ciencias Cinematograficas. Tamién recibió dos Premios Ariel a o Millor Director (en 1951 por Los olvidados y en 1956 por Robinson Crusoe y estió finalista en 1953.
Ciconia nigra
A cigüenya negra (Ciconia nigra (Linnaeus, 1758) ) ye una au d'a orden d'os Ciconiiformes y familia Ciconiidae que mide un promeyo de 95 a 100 cm dende a punta d'o pico dica la coda con una envergadura de 145 a 155 cm, a cigüenya negra adulta tien sobretot plomache negro, con partis inferiors blancas, patas largas de color roya y un pico royo punchigudo y luengo. Una especie extendida pero miqueta comuna, se reproduz en puestos dispersos per tota Europa (predominantment en Portugal y Espanya, y partis central y oriental), y l'este dica l'Oceano Pacifico. Ye una au migrant de larga distancia, con poblacions europeas que pasan l'hibierno en l'Africa subsahariana tropical y poblacions asiaticas en o subcontinent indio. En migrar entre Europa y Africa, priva cruciar a mar Mediterrania y esbarrar-se per l'Estreito de Chibraltar en l'ueste. Una población aislada, no migratoria, se troba en o sud d'Africa.
A diferencia d'a cigüenya estreitament relacionada, a cigüenya negra ye una especie timida y cautelosa. Se veye sola u en parellas, per un regular en redoladas paulencas, ríos u auguas interiors. S'alimenta d'amfibios, peixes chicotz y insectos, cheneralment vadiando china-chana en auguas mica fundas aguaitando a las suyas presas. As parellas reproductoras per un regular construyen niedos en grans arbols forestals, per lo cheneral caducifolios pero tamién coniferos, que se pueden veyer dende largas distancias, asinas como en grans penyas u baixo salients colgants en arias montanyosas. A fembra mete de dos a cinco uegos de color blanca grisenca, que s'emporcan con o tiempo en o niedo. A cova prene de 32 a 38 días, con toz dos sexos compartindo as quefers, y l'emplumau prene de 60 a 71 días.
5.000 metros lisos
250px|thumb| [[Kenenisa Bekele (227) récord d'o mundo d'os 5.000 metros lisos.]] Os 5.000 metros lisos, en atletismo, ye una cursa en a que s'ha de fer una distancia de 5.000 metros, libres d'obstaclos, o mes rapido posible. Ye a preba mes curta d'as cursas de fundo.
Ye incluida en o programa de prebas oficials d'os campionatos d'atletismo y a mas a mas ye en o programa d'atletismo en os Chuegos Olimpicos dende os Chuegos Olimpicos d'Estocolmo 1912 en a categoría masculina, y dende os chuegos d'Atlanta 1996 en a femenina.
Récords
Os récords mundials son: en a categoría masculina de Kenenisa Bekele, con una marca de 12'37,35 s; y en a categoría femenina de Tirunesh Dibaba con una marca de 14´11"15 s. Os récords d'Aragón de 5.000 m lisos son en a categoría masculina de Antonio Abadía con una marca de 13'12"65 s, y en a categoría femenina de Luisa Larraga con 15'28" 78 segundos.
Tramasauguas
Tramasauguas (en occitán Tramedaigas, en francés Tramezaïgues) ye una comuna de occitana situata en o departamento d'Altos Pireneus en a rechión d'Occitania. Muga a lo sud con Aragón.
Forato negro
thumb|250px|Imachen simulata d'un forato negro debant d'a [[carrera de Sant Chaime. O forato tien 10 masas solars y se troba a bels 600 km de distancia.]] En astronomía, un forato negro ye un astro u obchecto celeste con una densidat tal que a suya fuerza gravitatoria ye tan cerenya que a velocidat d'escape ye superior a la velocidat d'a luz. Por tanto, cosa que se trobe aintro d'o suyo horizont d'escaicimientos no puet eslampar-ne si no ye a traviés d'o efecto túnel cuantico (radiación de Hawking). O termin "forato negro" no s'ha d'entender como un "forato" en o sentito usual d'o termin sino como una rechión d'o espacio d'a que res no puet eslampar, ni sisquiera la luz. Por iste motivo se lis diz "negros".
Historia
L'astronomo alemán Karl Schwarzschild estió l'en primeras en proposar la existencia d'os foratos negros en 1915 basando-se en a teoría cheneral d'a relatividat de Albert Einstein. En 1939 os fisicos Robert Oppenheimer y Hartland Snyder contrimostroron que los foratos negros no nomás yeran un traste matematico sino que tamién podeban existir en o mundo real. thumb|250px|Imachen real d'o forato negro M87* en o centro d'a galaxia Messier 87 (u Virgo A). En abril de 2019 se publicó la primera imachen d'un forato negro. Estió realizada per l'equipo d'o telescopio EHT (Event Horizon Telescope) y se tracta d'o forato negro clamau M87* que ye en o centro d'a galaxia Messier 87 (u Virgo A).
Partis d'un forato negro
En o centro d'un forato negro, seguntes prediz a relatividat cheneral, bi ha siempre una singularidat, un punto infinitament chicot de densidat y gravedat infinitas que plega a un volumen nulo y a un radio cero. Istos "infinitos" y "ceros" lo que realment contrimuestran ye que a relatividat cheneral no ye adecuata ta describir-los, y que probablement se necesita una teoría cuantica d'a gravedat.
L'horizont d'escaicimientos ye a superficie que marca la muga dende a on que ya no puet eslampar cosa y a on que a luz orbita o forato, dimpués bi ha o limite estatico, por l'interior d'o cual ya nomás bi ha un camín, o que marca la gravedat. A ergosfera ye a parti que queda por difuera de l'horizont d'escaicimientos, d'a cual, en teoría, encara se puet eslampar. A materia que caye a un forato negro forma a ormino un disco d'acreción, que chira arredol d'o forato negro producindo radiación electromagnetica.
I hai tamién una esfera de fotons que ye un aniello formau per os fotones emitius per a materia d'o disco d'acreción.
Propiedaz d'os foratos negros
Se considera que los foraus negros tienen tres propiedaz que los definen:
Clasificación
Dependendo d'a suya masa se pueden definir distintos tipos de foratos negros:
Gordon Watts
Hubert Gordon Watts  conoixito esportivament como Gordon Watts, naixito de Faversham, Kent o 8 d'aviento de 1893 y muerto en Shepway, Kent, en marzo de 1986, estió un atleta britanico especializau en prebas de marcha atletica, que partecipó en os VIII Chuegos Olimpicos d'a era moderna celebraus en París en l'anyo 1924.
En os Chuegos partecipó en a segunda serie d'a primera ronda d'os 10 km marcha estando descalificau por marcha irregular. O suyo club estió o Surrey Walking Club d'a ciudat de Croydon y as suyas millors claseficacions fuoron en os campionatos de Reino Uniu estando campión d'as 7 millas marcha os anyos 1922, 1923, y 1925.
Psammodromus algirus
O furtarropas (Psammodromus algirus (Linnaeus, 1758) ) ye una reptil d'a orden d'os Squamata y familia Lacertidae que se troba en Alcheria, Francia, Chibraltar, Italia, Marruecos, Portugal, Espanya y Tunicia.
S'alimenta sobretot d'os artropodos terrestres.
BSH Electrodomésticos España
BSH Electrodomésticos España, S.A. ye una interpresa espanyola integrada en o grupo líder europeu BSH Bosch und Siemens Hausgeräte GmbH. Iste grupo fue establito en 1967 como una joint venture entre Robert Bosch GmbH y Siemens AG. Ye un d'os prencipals fabricants d'electrodomesticos de linia blanca y chicoz aparatos electrodomesticos y tien alto u baixo 40.000 empleatos. As oficinas centrals se troban en Munich, Alemanya. 230px|left|thumb|Fabrica de [[BSH en Montanyana]] Os resultatos d'o grupo BSH Electrodomésticos España en o exercicio 2010 plegoron a una cifra global de vendas de 1.382,9 millons d'euros. As vendas en Espanya estioron de 673,8 millons d'euros. A resta d'o volumen de facturación, 709,1 millons d'euros, corresponde a la cifra d'exportacions.
Con un 29,1% de participación de mercato en valor (datos sell-out seguntes GFK, anyo 2010), BSH Electrodomésticos España encabeza o mercato espanyol d'electrodomesticos a traviés d'a suyas marcas Bosch, Siemens, Gaggenau, Neff, Ufesa y Balay.
Actualment, BSH Electrodomésticos España tien una meya de 4.055 empleatos (plantilla meya de l'anyo 2010), en siet fabricas situatas en Zaragoza (Montanyana y A Cartuixa), Navarra (Estella y Esquíroz), Santander y Vitoria, amás de dos centros operativos en Uhart (Navarra) y Zaragoza. En ista zaguera ciudat se troba tamién a central d'o Servicio BSH a o client que proporciona o refirme de servicio ta toz os productos de BSH a traviés de 311 centros especializatos en toda Espanya. D'atra man, en Zaragoza, se troba o suyo Centro Lochistico en PLA-ZA, dende a on o grupo distribuye os suyos electrodomesticos a o mercato espanyol y portugués y exporta os fabricatos en as plantas espanyolas.
BSH Electrodomésticos España, que fabrica y comercializa aparatos de cocción, lavaderas, lavadors y frigorificos, asinas como chicoz electrodomesticos, cuenta con cinco centros de I+D+i, a on se centra l'actividat de desembolique ta tot o grupo en as tecnolochías de bomba de calor, cocción a gas, cocción por inducción, lavato y planchato.
León II de Bizancio
León II, estió emperador de l'Imperio Romano d'Orient dende o 18 de chinero de 474 dica o 17 de noviembre de 474. Ye naixito en 467 y morió o 17 de noviembre de 474.
César Augusto
Cayo Chulio César Octavio Augusto (Caius Iulius Caesar Octavianus, GAIVS•IVLIVS•CAESAR•OCTAVIANVS ), César Augusto, Augusto u Octavio Augusto (Roma, 23 de setiembre de 63 aC - †Nola, 19 d'agosto de 14) estió o succesor de Chulio César y o primer emperador romano con o nombre oficial de IMPERATOR CAESAR DIVI FILIVS AVGVSTVS.
Por decisión de César Augusto as provincias Tarraconense y Lusitania estioron provincias imperials.
O convento Cesaraugustano agafaba buena parte d'a val d'Ebro, sobretot a central, cuasi tot o territorio aragonés, navarro, riochán, chicotas partes d'o País Basco, Burgos, Leida, Soria y Guadalachara.
Remató a conquiesta d'Hispania con as guerras cantabras. Fundó a ciudat de Caesar Augusta con veterans d'ixas guerras en a marguin d'Ebro oposada a Salduie (actual Chuslivol).
A expansión territorial de Roma que empentaba Augusto fue aturada Chermania en os zaguers anyos d'a vida d'Augusto. En l'anyo 9 uns pocos queruscos mandaus por Arminio exterminoron tres lechions romanas mandadas por Publio Quinctilio Varo en a Batalla d'a Selva de Teutoburgo. Encara que Augusto ninvió a Tiberio y Druso a las tierras d'o Rin y tenioron ciertos exitos, l'anterior derrota remató con a expansión romana en Chermania.
Mencions en fuents aragonesas
Se fa mención de César Augusto en os textos tradueitos por a escuela de Johan Ferrández de Heredia.
Electorau de Saxonia
O electorau de Saxonia estió un estato d'o Sacro Imperio Romano Chermanico, establito en 1356 por a dita Bula d'Oro que fació esdevenir de Saxonia un electorau con dreito a voto en a Dieta Imperial succedindo a o ducau de Saxonia-Wittemberg y a o margraviato de Misnia. Iste electorau despareixió en creyar-se a Confederación d'o Rin en 1806 ta esdevenir o dito reino de Saxonia. Teneba a suya capital en a ciudat de Dresde y mientres a suya existencia tenió una gran importancia historica, estando os suyos prencipes-electors presents en cuantos momentos destacatos d'a Historia d'Europa.
Falcón (desambigación)
Falcón puede estar:
Valdependón
Valdependón ye un mont de 935 metros d'altaria situau en o municipio d'Ateca, en a provincia de Zaragoza.
Bi ha un vértiz cheodesico en a suya cima.
Wojciech Jaruzelski
Wojciech Witold Jaruzelski naixito de Kurów o 6 de chulio de 1923, y muerto o 25 de mayo de 2014 en Varsovia (Polonia) estió un militar y politico polaco. En 1960-1965 estió o ministro d'Esfensa d'a Republica Popular de Polonia, y l'11 de febrero de 1981 esdevenió Primer secretario d'o Partiu Obrero Unificau Polaco (o partiu oficial d'o rechimen) y Primer ministro d'a Republica Popular de Polonia dica o 19 de chulio de 1989; antiparte, dende o 6 de noviembre de 1985 esdevenió primero President d'o Consello d'Estato d'a Republica Popular de Polonia, dimpués President d'a Republica Popular de Polonia y ta rematar President de Polonia, encara que en realidat toz istos cargos son nomás que diferents denominacions ta un mesmo cargo. Estió President dica o 25 d'aviento de 1990, cuan le sucedió Lech Wałęsa.
Meg Ryan
Meg Ryan (nombre artistico de Margaret Mary Emily Anne Hyra), naixita de Fairfield (Connecticut) o 19 de noviembre de 1961, ye una actriz estausunidense, activa en o cine estausunidense dende primerías d'os anyos 1980 y con cuantos premios recibitos mientres a suya carrera cinematografica.
D'entre a suya filmografía, se puet destacar as suyas interpretacions en cintas como Promised Land (1987, Michael Hoffman), When Harry Met Sally... (1989, Rob Reiner), Sleepless in Seattle (1993, Nora Ephron), When a Man Loves a Woman (1994, Luis Mandoki), City of Angels (1998, Brad Silberling), You've Got Mail (1998, Nora Ephron) u Proof of Life (2000, Taylor Hackford).
Vivers
Vivers (Vivers en catalán, en francés y oficialment Vivès) ye una comuna catalana situata en o departamento francés de Pireneus Orientals, o districto de Ceret, o cantón de Vallespir-Albera y a rechión d'Occitania.
A suya población ye de 163 habitants (2007), en una superficie de 11,07 km².
San Blas (Zamora)
San Blas ye una localidat d'o municipio de Viñas en a provincia de Zamora, en a comunidat autonoma de Castiella y Leyón.
Rincón de la Victoria
Rincón de la Victoria (localment el Rincón) ye un municipio espanyol d'a comunidat autonoma d'Andalucía que se troba en a provincia de Malaga. A suya población ye de 47.179 habitants (2021) en una superficie de 28.48 km² con una densidat de población de 1657 hab/km².
San Agustín del Pozo
San Agustín del Pozo ye un municipio d'a provincia de Zamora, en a comunidat autonoma de Castiella y Leyón. A suya población ye de 205 habitants, en una superficie de 14,49 km² y una densidat de población de 14,15 hab/km².
Herriko taberna
thumb|300px|Exterior d'una herriko taberna en [[Zarautz (Guipuzcua). En a persiana se leye un mensache de refirme a l'amanamiento de presos bascos a Euskal Herria.]] Herriko taberna (d'o basco, «tabierna d'o pueblo», tamién conoixida como arrano taberna en guipuzcua) ye o nombre que reciben as tabiernas a on se reúnen os afiliaus y simpatizants d'a ezquierda abertzale (a ezquierda independentista basca).
Istas tabiernas se caracterizan por as suyas banderas nacionalistas (ikurriñas y arrano beltzas), a presencia de bascoparlants, os pres relativament baixos de bebidas y birolla, y as muestras de solidaridat con os presos bascos.
Persecución
En abril de 2002 o chuez Baltasar Garzón de l'Audiencia Nacional ordenó a confiscación de 55 heriko tabernas pa replegar os 24 millons d'euros que heba de pagar o partiu politico Batasuna por as pierdas economicas prevocadas por os atentaus d'a kale borroka, alegando que o partiu abertzale estió responsable d'os atentaus y acusando a las tabiernas de financiar istas accions. As tabiernas fueron mesas baixo o control d'as autoridatz.
Ditas accions fuoron criticadas por toz os partius abertzales, mesmo o partiu Aralar, y se facioron manifestacions por tot o País Basco
O 12 d'aviento de 2007, 16 chueces d'a sala 61 d'o Tribunal Supremo declaroron que no podeban prebar que as tabiernas perteneixieran a Batasuna.
Waltzing Matilda
Waltzing Matilda
En aragonès
I i heba una vegada un rodamón acampau vora un estanyol, chus la uembra d'un eucaliptus, Y mientres asperaba que bullise l'augua d'a suya tetera, cantaba: Vendrás a valsejar con mi, Matilda.
Valsejarem, Matilda, valsejarem, Matilda Vindràs a valsejar con mi, Matilda. Y mientres asperaba que bullise l'augua d'a suya tetera, cantaba: Vendrás a valsejar con mi, Matilda.
Valsejarem, Matilda, valsejarem, Matilda Vindràs a valsejar con mi, Matilda. Y tot cantando va posar la obella a lo suyo sarró Vendrás a valsejar con mi, Matilda.
Valsejarem, Matilda, valsejarem, Matilda Vindràs a valsejar con mi, Matilda. De quí ye la obella que has posau a lo sarró? Vendrás a valsejar con mi, Matilda.
D'un bot lo rodamón va saltar a lo estanyol “No me enxampareu nunca vive” dició Y lo suyo fantasma se puede sentir en pasar amán d'o estanyol, Vendrás a valsejar con mi, Matilda.
Valsejarem, Matilda, valsejarem, Matilda Vindràs a valsejar con mi, Matilda. Y lo suyo fantasma se puede sentir en pasar amán d'o estanyol, Vendrás a valsejar con mi, Matilda.
Cerro de las Peñas
O cerro de las Peñas ye un cerro de 940 metros d'altaria situau en o municipio d'Ateca, en a provincia de Zaragoza.
Bi ha un vértiz cheodesico en a suya cima.
Annibale Carracci
Annibale Carracci, naixito de Bolonya (Estatos Pontificios) o 3 de noviembre de 1560 y muerto en Roma (Estatos Pontificios) o 15 de chulio de 1609, estió un pintor italiano d'o Barroco, rival de Caravaggio, y como iste zaguer pintor, uno d'os prencipals pintors italianos de zaguerías d'o sieglo XVI y prencipios d'o sieglo XVII.
Pinsaguèl
A suya población ye de 2.466 habitants (1999) en una superficie de 5,20 km², con una densidat de población de 474,23 hab/km².
Javier Aguirre (desambigación)
Javier Aguirre  puet estar:
Doutzen Kroes
Doutzen Kroes (naixita o 23 de chinero de 1985 d'Eastermar, Frisia) ye una supermodelo neerlandesa. En l'actualidat fa parti d'os "Ánchels de Victoria's Secret".
Os primers anyos
Kroes ye naixita d'Eastermar, Provincia de Frisia, en os Países Baixos. Dimpués de graduar-se en a educación secundaria obligatoria (en neerlandés HAVO) ninvió fotografías a l'achencia de modelos Paparazzi en Amsterdam.
Carrera como modelo
Kroes ha estato portalada d'as revistas Time, Vogue, Harper's Bazaar y Numéro. tamién apareixe a sobén en os catalogos de Victoria's Secret, asinas como en as pasarelas d'ista marca en 2005, 2006 y 2008. Entre as campanyas publicitarias en las que ha participato Kroes se troban: Gucci, Tommy Hilfiger, Valentino y Versace. En agosto de 2005 estió a imachen d'Eternity de Calvin Klein, en abril de 2006 sinyó un contrato de 3 anyos con L'Oréal, apareixendo actualment en os anuncios d'ista companyía chunto con Eva Longoria y Kerry Washington.
En l'anyo 2005 fue esleita como modelo de l'anyo en Vogue.com, salindo en a portalada de mayo de 2007 chunto con Hilary Rodha, Caroline Trentini, Raquel Zimmermann, Sasha Pivovarova, Agyness Deyn, Coco Rocha, Jessica Stam, Chanel Iman y Lily Donaldson, totas ellas fuoron esleitas por a revista como lo nuevo grupo de supermodelos. Kroes apareixió en o Calendario Pirelli de 2008 con belunas d'istas mesachas.
En agosto de 2008 Kroes fue presentata oficialment como "Ánchel de Victoria's Secret" en una campanya publicitaria chunto con Adriana Lima. En noviembre de 2009 debido a un incumplimiento en o contrato con Victoria's Secret por escuidar a suya imachen (extraoficialment por blincar d'o index de masa corporal minimo establito en 20 Kg/m², tenendo ella 21,78) deciden de mutuo alcuerdo seguir un proceso dietetico.
En chulio de 2007, con unas ganancias totals estimatas de bels 4,9 millons de dólars en os doce meses anteriors, a revista Forbes clasificó a Kroes en o puesto 14 en a lista d'as 15 supermodelos con mayor cantidat d'ingresos. En abril de 2008, heba puyato a la cinquena posición, con unos ingresos estimatos de bels 6 millons de dólars. En mayo de 2009 Forbes clasificó a Kroes atra vegata en o cinqueno puesto d'as 15 supermodelos millor pagatas.
D'atra man, Kroes fa parti tamién d'a campanya d'a provincia de Frisia refirmando lo idioma frisón, que ye a suya luenga materna.
Sierra de Gúdar
La sierra de Gúdar ye un conchunto d'elevacions de la branca levantina de lo Sistema Iberico a l'este de la depresión d'El Pobo-Cedriellas. y a lo sudueste de lo sulco formau por las vals de Sollavientos y Vacas, que desparten esta sierra y la de Sollavientos.
Toponimia
L'oronimo sierra de Gúdar fa referencia a la localidat de Gúdar, situada a piet de bel releu d'esta sierra. En lo sieglo XVII se fa mención d'estas elevacions en lo libro "Itinerario del Reyno de Aragón (1610-1611)" de João Batista Labanha, escrito en portugués:
Ignacio Jordán Claudio de Asso y del Río se refiere a esta sierra en lo suyo libro Historia de la Economía Política de Aragón (1798) como sierra de Gúdar:
La mesma denominación la emplegó bel autor de sieglos posteriors en descripcions cheograficas de la provincia de Teruel.
A zaguers de lo sieglo XX y primers de lo sieglo XXI la denominación de sierra de Gúdar s'ha iu estendillando en ambients academicos y excursionistas dica denominar atras sierras de la mesma unidat morfoestructural situadas a l'ueste de lo sulco val de Sollavientos-val de Linars adintro de la mesma comarca, pero tamién en las actuals comarcas de las Cuencas Meneras y lo Mayestrato, que enantes se nombraban como sierras de las Bailías en las descripcions cheograficas.
En las descripcions cheograficas u naturalisticas bi ha encara referencias a la sierra de Gúdar sensu strictu pa fer referencia a las principals elevacions de la sierra de Mont Negro, y las elevacions menors de sierras como Las Molatiellas, asinas como las vals que bi ha entre meyo (La Motorrita). Tamién ye posible fer servir la expresión sierra de Gúdar sensu strictu en oposición a elevacions meridionals como la sierra de Nogueruelas.
Hidrolochía
En la sierra de Gúdar tienen lo suyo naixedero ríos como l'Alfambra, lo río Sollavientos, lo Millars, y lo suyo tributario Linars.
Cheolochía
La sierra de Gúdar corresponde a la mitat sudoccidental d'una estructura domatica de calsineras de lo Cretacio a lo sudeste de lo sulco Sollavientos-Vacas. En lo fondón d'estas vals aflora la formación arenas d'Utriellas. Las estructuras cheolochicas predominants son sinclinals laxos que s'orientan en sentiu NNW-SSE.
Vechetación
La vechetación predominant son los pinars de pin royo y pin nasarro.
Dende lo punto de vista biocheografico bi ha presencia d'especies tamién presents en los monts Pireneus pero que no son guaire comuns en lo Sistema Iberico, y menos en lo sector centro-oriental. En lo cabalto de la sierra bi ha una pinars de Pinus uncinata y praus con especies comuns con los Pireneus. Tamién bi ha presencia de taixeras, (y bi ha microtoponimos que i fan referencia). Igual como en atras sierras ya cerca de la mar Mediterrania como los Puertos de Bezeit bi ha selvas mixtas submediterranias, destacando la presencia de l'acirón (Acer granatense), l'avillanera, la tellera, la moixera y l'urmo (Ulmus montana).
Fauna
Bi ha reptils que tamién se troban en los Pireneus como Podarcis muralis, que podió arribar-ie en las glaciacions quaternarias. Igual como en los Puertos de Bezeit, bi ha crabas salvachinas (Capra pyrenaica hispanica).
Rapún
Rapún ye un lugarón d'a provincia de Uesca situato en o municipio de Samianigo, en l'Alto Galligo. Se troba en a marguin dreita d'o Galligo, chunto a lo barranco de Bailín, entre dos rallas.
Teneba 2 fuegos a la fin d'o sieglo XV, 5 vecins y 31 habitants a meyatos d'o sieglo XIX. Despoblato en 1981, hue tien 10 habitants.
Bi ha bellas muestras d'arquitectura popular en as suyas casas, anque a mayor parti son en ruinas. A suya ilesia ye adedicata a Sant Félix, d'estilo romanico rural d'una sola nau y con una torre esfensiva en a parti norte.
Somateria mollissima
L'edredonero (Somateria mollissima (Linnaeus, 1758) ) ye una especie d'au d'a orden d'os Anseriformes y familia Anatidae que se troba per as costas d'o norte d'Europa, America d'o Norte y l'este de Siberia.
Genos (Altos Pireneus)
Genos (en francés Génos) ye una comuna de occitana situata en o departamento d'Altos Pireneus en a rechión d'Occitania. Muga a lo sud con Aragón.
Cabezo Valero
Cabezo Valero puet fer referencia a:
Ernst Lubitsch
Ernst Lubitsch, naixito de Berlín (Imperio Alemán, hue Alemanya) o 28 de chinero de 1892 y muerto en Los Angeles (California, Estaus Unius) o 30 de noviembre de 1947, estió un actor, director cinematografico, guionista y productor cinematografico chermano-estausunidense, activo en o cine alemán dende meyatos d'os anyos 1910 y que dimpués pasó a o cine estausunidense, recibindo cuantos premios mientres a suya carrera cinematografica.
D'entre a suya filmografía como director, cal destacar-ne bellas cintas como Anna Boleyn (1920, con Henny Porten, Emil Jannings y Paul Hartmann), Three Women (1924, con May McAvoy, Pauline Frederick y Marie Prevost), The Love Parade (1929, con Maurice Chevalier, Jeanette MacDonald y Lillian Roth), The Smiling Lieutenant (1931, con Maurice Chevalier, Claudette Colbert y Miriam Hopkins), The Merry Widow (1934, con Maurice Chevalier, Jeanette MacDonald y Edward Everett Horton), Angel (1937, con Marlene Dietrich, Herbert Marshall, Melvyn Douglas, Edward Everett Horton y Laura Hope Crews), Ninotchka (1939, con Greta Garbo, Melvyn Douglas, Ina Claire y Sig Ruman), To Be or Not to Be (1942, con Carole Lombard, Jack Benny, Robert Stack, Felix Bressart y Sig Ruman), u A Royal Scandal (1945, con Tallulah Bankhead, Charles Coburn, Anne Baxter y William Eythe).
Penya Lisa
Penya Lisa puet fer referencia a:
Río Regallo
Lo río Regallo ye un afluent de lo río Ebro por la marguin dreita. Naixe en Andorra un poquet a lo sud de lo lugar y se reculle en l'Ebro en lo lugar de Chiprana.
Cheomorfolochía
Drena un aria mal hierarquizada hidrograficament entre los ríos Martín y Guadalop.
Aproveitamientos
La ribera de lo Regallo tenió una agricultura de regano en lo periodo iberico con los sedetans. La suya ribera huei se riega en Val Muel y Pui Moreno con auguas de lo río Guadalop entibadas en la Estanca d'Alcanyiz. Destaca la producción de presco, que entra en la denominación d'orichen Melocotón de Calanda.
Toponimia
Lo hidronimo regallo ye recurrent en aragonés, y en lo Baixo Aragón representa un toponimo aragonés en una zona castellanizada, d'acuerdo con muitas palabras aragonesas con la mesma terminación encara emplegadas en la redolada (berballo, colgallo, chirigallo).
Hotel Sacher
thumb|250px|Hotel Sacher
L'Hotel Sacher ye un hotel de cinco estrelas situato en o districto d'Innere Stadt d'a ciudat de Viena, Austria, chunto a l'edificio d'a Opera Estatal de Viena. Ye famoso internacionalment por a suya especialidat culinaria, a tarta Sacher, un pastel de chicolate con mermelada d'albercoque. Bi ha tamién aintro de l'hotel una galería d'arte con una selección obras dende o sieglo XIX. L'hotel se troba en o mesmo puesto a on vivió Antonio Vivaldi.
Historia
thumb|250px|left|Una cambra de l'hotel L'hotel lo fundó en 1876 Eduard Sacher (1843–1892) como una maison meublée. Dimpués d'a suya muerte, a suya viuda Anna Sacher (1859–1930) se convirtió en directora d'o establimiento. Baixo a suya dirección, l'hotel se convirtió en un d'os hotels mas exclusivos d'o mundo, estando un punto de trobada de l'aristocracia y os diplomaticos. Dimpués d'a Primera Guerra Mundial Anna Sacher refirmó a categoría de l'hotel, negando o servicio a clients que no fesen parti de l'aristocracia y dando a la vegada creditos a aristocratas que s'heban empobrecito. A suya chestión levó a o negocio a tener problemas financiers y en zaguerías a la bancarrota, fendo que cambease de propietarios en a decada de 1930.
Dende 1934, l'hotel ye propiedat d'a familia Gürtler, a traviés d'a interpresa de nombre "Eduard Sacher GmbH & Co OHG". Ista interpresa tamién ye propietaria d'un segundo Hotel Sacher en Salzburgo, d'antis mas conoixito como Österreichische Hof.
En rematar a Segunda Guerra Mundial, l'Austria ocupata, igual que Alemanya, fue dividita en quatre zonas entre as potencias aliatas. Viena, como Berlin, se treslalló en quatre sectors. Mientres os anyos d'ocupación britanica l'hotel s'emplegó como quartel cheneral d'o gubierno britanico y apareixió por ixas envueltas en a cinta de Carol Reed The Third Man.
Dimpués, l'hotel s'ha feito prou famoso en os países de parla alemana debito a la serie de televisión Hallo ... Hotel Sacher, Portier protagonizata por Fritz Eckhardt.
Premio a la Millor esportista aragonesa femenina
O Premio a la Millor esportista femenina aragonesa ye una d'as categorías d'a Gala d'o Esporte Aragonés, os premios anuals d'o esporte aragonés. S'entrega dende a primera edición de dita gala en 1997 y nomás pueden estar candidatos os esportistas aragonesas.
Katharine Hepburn
Katharine Hepburn (nombre artistico de Katharine Houghton Hepburn), naixita de Hartford (Connecticut) o 12 de mayo de 1907 y muerta en Fenwick (Connecticut) o 29 de chunio de 2003, estió una actriz estausunidense, activa en o cine estausunidense dende zaguerías d'os anyos 1920 dica meyatos d'os anyos 1990, con cuantos premios recibitos mientres a suya carrera cinematografica.
D'entre a suya muit ampla filmografía, se pueden destacar as suyas suyas interpretacions en bellas cintas, como Little Women (1933, George Cukor), The Philadelphia Story (1940, George Cukor), State of the Union (1948, Frank Capra), The African Queen (1951, John Huston), Guess Who's Coming to Dinner (1967, Stanley Kramer), u On Golden Pond (1981, Mark Rydell).
Premios
L'actriz Katharine Hepburn recibió un premio Oscar a la Millor Actriz en 1932-1933 por a suya interpretación en a cinta Morning Glory, dirichita por Lowell Sherman. Recibió o suyo segundo Oscar a la Millor Actriz en 1967 por o suyo papel de Christina Drayton en Guess Who's Coming to Dinner, una cinta dirichita por Stanley Kramer; y un tercer Oscar a la Millor Actriz en 1968 por a suya interpretación d'Alionor d'Aquitania en a cinta The Lion in Winter, dirichita por Anthony Harvey. Encara recibió un cuatreno Oscar a la Millor Actriz en 1981 por o suyo papel d'Ethel Thayer en On Golden Pond, una cinta dirichita por Mark Rydell.
Loma del Campo
A loma del Campo ye una loma de 793 metros d'altaria situada en o municipio d'Ateca, en a provincia de Zaragoza.
Bi ha un vértiz cheodesico en a suya cima.
Hotel
thumb|250px|Una cambra d'hotel. thumb|250px|Llao llao Hotel, Bariloche [[Argentina.]] Un hotel ye un edificio planificato y acondicionato ta aloixar a las personas temporalment, y que permite a os viachers, aloixar-se mientres os suyos desplazamientos. Os hotels proveyen a os clients amás de servicios adicionals como restaurants, piscinas y guarderías. Bells hotels tienen servicios de conferencias y animan a os grupos a organizar convencions y reunions en o suyo establimiento.
Os hotels se gosan clasificar en categorías seguntes o grau de confort y o ran de servicios que ufren. A escala de categorías ye simbolizata por un conchunto d'estrelas, que pueden ir d'una a cinco, y que indican de menor a mayor o grau de calidat de l'hotel.
Alaudala rufescens
A charreta (Alaudala rufescens (Vieillot, 1819) ) ye una au d'a orden d'os Passeriformes y familia Alaudidae que se troba en y arredol d'a Cuenca Mediterrania.
Creixe dica una longaria de 13 a 14 centimetros y los sexos son semellants.
A suya birolla ye simients y insectos.
Lenin
Lenin (en ruso y alfabeto cirilico Ленин) naixiu de Simbirsk, Rusia o 22 d'abril de 1870 y muerto en Gorki o 21 de chinero de 1924, estió o pseudonimo de Vladímir Ilich Uliánov (Влади́мир Ильи́ч Улья́нов), dirichent revolucionario ruso y líder d'o partiu bolchevique.
Estió o primer president d'o Gubierno sovietico (o Consello de Comisarios d'o Pueblo) d'a Unión Sovietica. Autor d'o conchunto de teorías denominatas leninismo u marxismo-leninismo.
Reino de Cherusalem
Bi heba diferents sinyorías y atras entidatz feudals vasallas d'o Reino de Cherusalem, as quatre principals yeran o Prencipau de Galilea, o Condau de Chaffa y Ascalón, a sinyoría d'Ultrachordania y a Sinyoría de Sidón.
San Cebrián de Castro
San Cebrián de Castro ye un municipio d'a provincia de Zamora, en a comunidat autonoma de Castiella y Leyón. A suya población ye de 294 habitants, en una superficie de 65,86 km² y una densidat de población de 4,46 hab/km².
Agora Republicas
Agora Republicas (en catalán: Ara Repúbliques, en basco: Orain Errepublikak, en gallego: Agora Repúblicas, en asturiano: Agora Repúbliques, en castellano) ye una alianza electoral formada ta as eleccions a lo Parlamento Europeu de 2019 en Espanya por Esquerra Republicana (ERC), Euskal Herria Bildu (EH Bildu) y o Bloque Nacionalista Galego (BNG), formacions a las que posteriorment se les unió Ahora Canarias —confluyencia d'Alternativa Nacionalista Canaria (ANC), Congreso Nacional de Canarias (CNC) y Unidad del Pueblo Canario (UP)—, asinas como o partiu asturiano Andecha Astur y l'aragonés Puyalón de Cuchas.
Succesora de L'Esquerra pel Dret a Decidir y Os Pueblos Deciden, coalicions que en conjunto quitoron tres parlamentarios en as eleccions de 2014, Agora Repúblicas se mostró ubierta a atras «formacions soberanistas, republicanas y progresistas».
Eleccions europeas de 2019
Agora Republicas reservará os puestos uno, tres y quatre d'a lista a ERC. Su candidato principal será Oriol Junqueras, en garchola dende 2017 por a celebración d'o referéndum d'independencia de Catalunya; mientres que o segundo puesto será ta o representant d'EH Bildu, Pernando Barrena; y o cinqueno, ta Ana Miranda, d'o BNG, qui ya formó parti d'o Parlamento Europeu d'antis mas, igual que Junqueras. O segundo puesto d'ERC será ta Diana Riba (muller de Raül Romeva, tamién engarcholau).
Río Würm
As suyas auguas drenan una cuenca hidrolochica con una superficie de 428,96 km² a traviés d'un cabal meyano de 4,74 m³/s.
Tot y que o Würm ye un río chicot, ye muit conoixiu ya que da o suyo nombre a la glaciación Würm.
Toponimía
O nombre d'o río Würm s'atestigua por primera vegada como que Uuirma en l'anyo 772 y mas tardi como que Wirmiseo(910), Vuirama (956/957), Wirmina (1056), Wirm (1310) y finalment en 1674 como que Würm. Se deriva tradicionalment d'una expresión celta wirmina ("o que fluye rapidament"). Manimenos, seguntes Hans Bahlow, prebablement sía precelta, pero encara d'orichen indoeuropeo. O nombre perteneixería asinas a la capa d'os nombres d'augua conservaus mas antigos. Por tanto, Würm se compone de l'indoeuropeu uer-, uor- ("augua, plevida, río") y un sufixo m.
Ernst Busch (militar)
Ernst Busch, naixito de Steele (Imperio Alemán, hue Essen en Renania d'o Norte-Westfalia, Alemanya) o 6 de chulio de 1887 y muerto en Aldershot (Hampshire, Reino Uniu) o 17 de chulio de 1945 cuan yera prisionero d'os Aliatos, estió un militar alemán. Dentró en l'Exercito alemán en 1904 mientres l'Imperio Alemán y luitó en a Primera Guerra Mundial. En rematar a guerra, mientres a Republica de Weimar, continó en a Reichswehr y en a Wehrmacht mientres o Tercer Reich, luitando en a Segunda Guerra Mundial, a on estió en cuantos puestos de combate, partecipando en a Campanya de Polonia, en a Batalla de Francia, en a Operación Barbarroya, en o Setio de Leningrado y en a Operación Bagration. Mandó o Grupo d'Exercitos Centro y plegó a o ran de Generalfeldmarschall.
Vipera berus
O escurzón europeu (Vipera berus (Linnaeus, 1758) ) ye una especie de reptil d'a orden d'os Squamata y familia Viperidae que ye muit estendillada y se puede trobar en a mayor parte d'Europa Central y Europa de l'este. A suya mosegada ye verenosa.
San Cristóbal de Aliste
San Cristóbal de Aliste ye una localidat d'o municipio de San Vitero en a provincia de Zamora, en a comunidat autonoma de Castiella y Leyón. A suya población ye de 57 habitants.